Brooklyni sild

thumb

Brooklyni sild (inglise keeles Brooklyn Bridge) on sild New Yorgis. See on üks vanemaid rippsildu Ameerika Ühendriikides. Sild avati 24. mail 1883. Feuerstein, Gary (May 29, 1998). "Brooklyn Bridge Facts, History and Information". Endex.com. Archived from the original on February 8, 2010. Sild ühendab Manhattani ja Brooklyni linnaosa. See oli esimene terastraadist ehitatud rippsild. Silla projekteeris Preisi päritolu Ameerika ehitusinsener John Augustus Roebling (Johann August Röbling). Ehitise pikkus on 1825 meetrit "NYCDOT Bridges Information". New York City Department of Transportation. Retrieved August 23, 2008., laius 26 meetrit, kõrgus merepinnast 84,3 meetrit "Brooklyn Bridge". Nycroads.com. Retrieved June 4, 2013. ja kõige pikem kaarelaius 486,3 meetrit. 

Silla püloonid on ehitatud graniidist, lubjakivist ja Rosendale'i tsemendist. Graniidiplokid on pärit Vinalhaveni saarelt Maine'i osariigist.

1966. aastal kanti sild Ameerika Ühendriikide Ajalooliste Paikade Riiklikusse Registrisse (National Register of Historic Places). 29. jaanuarist 1964 on see New York City Mälestusmärkide Säilitamise Komisjoni poolt kuulutatud kaitsealuseks mälestusmärgiks (New York City Landmark).

 Avamine 
Brooklyni sild avati kasutamiseks 24. mail 1883. Avatseremoonial osales mitu tuhat inimest ja paljud laevad viibisid East Bays. President Chester A. Arthur ja linnapea Franklin Edson ületasid silla piduliku kahuritule saatel ja neid tervitas Brooklyni linnapea Seth Low. Pidustused jätkusid kontserdiga, lasti kahurituld laevadelt ja ilutulestikurakette. Reeves, Thomas C. (1975). Gentleman Boss. New York: Alfred A. Knopf. pp. 359–360. ISBN 0-394-46095-2. Esimesel päeval ületas silla 1800 sõidukit ja 150 300 inimest. Esimene silla ületaja oli Roeblingi minia Emily Warren Roebling.

 Jalakäijate ja sõidukite juurdepääs 
Sild rajati esialgu hobuste ja raudteeliikluse jaoks ning sellel olid eraldatud kõnni- ja jalgrattateed. 1950. aastast on tehtud kuus sõidurada autode liiklemiseks. Sõiduteele on kehtestatud piirangud, mis keelavad silda kasutada üle 11 jala (3,4 m) kõrgustel ja üle 6000 naela (2700 kg) kaaluvatel sõidukitel.

 Vaata ka 
Manhattani sild

 Viited 

Kategooria:Ameerika Ühendriikide sillad
Kategooria:National Register of Historic Places
Kategooria:Manhattan
Kategooria:Brooklyn
Kategooria:Rippsillad